ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ทีมข่าวการเงิน
การประชุม ครม.วันที่ 14 ก.ย. ถือว่ามีหลายเรื่องหลายรส ที่นำมาซึ่งอนาคตของรัฐบาล ธุรกิจ และทิศทางประเทศ
ไม้หนึ่ง ครม.เห็นชอบตามที่ กรณ์ จาติกวณิช รมว.คลัง รายงานผลการเจรจาความตกลงจัดตั้งหน่วยงานค้ำประกันเครดิตและการลงทุน ของภูมิภาคอาเซียน +3 ว่า ขอจัดตั้งหน่วยงานค้ำประกันเครดิตและการลงทุนและวงเงินที่ไทยต้องชำระ เพื่อจะได้นำเสนอร่างความตกลงเข้าสู่การพิจารณาของรัฐสภาต่อไป 
หน่วยงานนี้ ประเทศผู้ถือหุ้นจะต้องชำระเงินทุนภายใน 2 ปี ประเทศ +3 ได้แก่ จีน ญี่ปุ่น ประเทศละ 200 ล้านเหรียญสหรัฐ เกาหลีใต้ 100 ล้านเหรียญสหรัฐ ประเทศในกลุ่มสมาชิกอาเซียน 5 ประเทศต้องจ่ายรวมกันอีก 70 ล้านเหรียญสหรัฐ โดยไทยต้องจ่าย 12.6 ล้านเหรียญสหรัฐ ซึ่งคลังได้ของบประมาณปี 2554 ไว้
ไม้สอง ครม.ไฟเขียวยกเลิกภาษีสรรพสามิตแบตเตอรี่ ที่ใช้เป็นวัตถุดิบหรือส่วนประกอบในการผลิตเพื่อการส่งออก เพื่อสนับสนุนการส่งออกโดยปัจจุบันอุตสาหกรรมที่ใช้แบตเตอรี่เป็นวัตถุดิบในการผลิต มีมูลค่าการส่งออกกว่า 4,853 ล้านเหรียญสหรัฐ หรือปีละ 1.6 แสนล้านบาท
ยกเลิกภาษีสรรพสามิตแบตเตอรี่ จะทำให้รัฐสูญเสียรายได้แค่ปีละ 333 ล้านบาท ซึ่งเมื่อเทียบกับมูลค่าการส่งออกกว่า 1.6 แสนล้านบาท ถือว่าเป็นประโยชน์ และเชื่อว่ามูลค่าการส่งออกเพิ่มขึ้น 20% 
ไม้สาม ครม.เห็นชอบให้ยกเว้นภาษีให้กองบริหารเงินกู้เพื่อการปรับโครงสร้างหนี้สาธารณะและพัฒนาตลาดตราสารหนี้ในประเทศ เพื่อช่วยเพิ่มประสิทธิภาพในการบริหารหนี้และตราสารหนี้ งานนี้จะมีการร่างพระราชกฤษฎีกาขึ้นมา 3 ฉบับ เพื่อจัดตั้งกองทุนบริหารเงินกู้เพื่อการปรับโครงสร้างหนี้สาธารณะและพัฒนาตลาดตราสารหนี้
กองทุนดังกล่าวจะเป็นนิติบุคคล สามารถบริหารเงินที่ได้รับจากการกู้เงิน ออกตราสารหนี้ตามความจำเป็น สร้างอัตราดอกเบี้ยอ้างอิง ลงทุนได้ทั้งในและต่างประเทศ และทำธุรกรรมเพื่อป้องกันความเสี่ยงได้